โรลเพลย์

"โรลเพลย์" (อังกฤษ: Role-playing) เป็นการเล่นบทบาทสมมุติ และ จำลองสถานที่ รวมไปถึง "จำลองยุค" โดยผู้เล่นต้องสร้างตัวละครของตัวเองขึ้นมาหรือใช้ตัวละครที่มีอยู่ตามเกมและการ์ตูนต่างๆ และดำเนินเรื่องไปตามรูปแบบที่วางเอาไว้ โดยอาจเล่นกันเป็นกลุ่มขนาดเล็กจนถึงกลุ่มขนาดใหญ่ ซึ่งโรลเพลย์จะแตกต่างกับ คอมมูนิตี เนื่องจากโรลเพลย์จะมีโครงสร้างขนาดใหญ่ซึ่งเชื่อมต่อกันเป็นเครือข่ายเกี่ยวโยงกัน (หรืออาจไม่เกี่ยวโยงกัน) แต่คอมมูนิตี้จะเป็นชุมชนที่ไม่ได้เชื่อมต่อกัน โดยในประเทศไทย โรลเพลย์อยู่ในเว็บบอร์ดต่างๆที่มีชื่อเสียงในอดีตและปัจจุบัน 
โครงสร้างโรลเพลย์.
โรลเพลย์จะมีโครงสร้างเป็นของตัวมันเอง ยกตัวอย่างเช่น โรลเพลย์อาณาจักรสมมุติ ผู้จัดสร้างจะต้องวางโครงสร้างอาณาบริเวณ ระบบการปกครอง ผู้บริหาร คณะผู้บริหาร สถานที่อำนวยความสะดวก สถานที่ทำงาน สถานที่พักผ่อน สถานที่ประกอบพิธีกรรมทางศาสนาและความเชื่อต่างๆ โดยจะใช้ระบบการปกครองที่เชื่อมต่อกันในยุคนั้นๆ เช่น หากเป็นโครงสร้างโรลเพลย์จากยุคกลาง ย่อมต้องใช้ระบบการปกครองแบบฐานันดรศักดิ์เช่นยุคกลาง และรวมไปถึงตัวละครที่มีบทบาท (ซึ่งไม่ปรากฏตัวเมื่อเล่นจริง) หรือถ้าเป็นโรลเพลย์แบบโรงเรียนก็จะมีโครงสร้างที่เป็นแบบสถานศึกษา
โรลเพลย์บางอย่างอาจเกี่ยวข้องกับประวัติศาสตร์จริง ซึ่งเป็นที่นิยมในหมู่นักเล่นเกมคอมพิวเตอร์หรือนักหนังสือต่างๆ เช่น สามก๊ก หรือยุคเอโดะ เป็นต้น โดยไม่จำเป็นต้องเป็นโครงสร้างเต็มตัวอย่างการโรลเพลย์อาณาจักร ซึ่งกินพื้นที่มากกว่า และยุ่งยากมากกว่าจึงไม่เป็นที่นิยม 
โรลเพลย์ที่นิยมมากทีสุดคือโรลเพลย์สถานศึกษา ในรูปแบบโรงเรียน เพราะเป็นที่เข้าใจง่าย เข้าถึงง่ายและไม่ต้องมีแบบแผนในการพูดคุยมากนัก ซึ่งอาจเป็นได้ทั้งโรลเพลย์และคอมมูนิตี้ในเวลาเดียวกัน
การเล่นโรลเพลย์.
การเล่นโรลเพลย์จะแบ่งเป็นขั้นตอน ดังนี้
สร้างเนื้อเรื่อง.
ผู้เล่นต้องสร้างเรื่องราวอันเป็นการกำเนิดของการเล่น หากเป็นการโรลเพลย์ของผู้เข้าร่วมมักจะง่าย เพราะสร้างเพียงเรื่องของตัวละครของเขา แต่ถ้าเป็นผู้สร้างโรลเพลย์ (สร้างการโรลเพลย์) มักต้องสร้างทุกอย่าง ตั้งแต่สถานที่ ตัวละครของตัวเอง และตัวละครประกอบ(ซึ่งอาจไม่ปรากฏตัวเมื่อเล่นจริง) รวมไปถึงประวัติของสถานที่และอาณาบริเวณโดยรอบ 
สร้างตัวละคร.
ตัวละครของผู้เล่นมักจะเป็นตัวละครที่เป็นจินตนาการ โดยจะสร้างตั้งแต่ลักษณะรูปร่าง หน้าตา ท่าทาง การแต่งกาย พลังพิเศษ ความสามารถ 
เข้าร่วมกับกลุ่มที่คาดหมาย.
ผู้เล่นต้องนำตัวละครไปยังบริเวนที่ทางผู้จัดโรลเพลย์ได้จัดไว้ ซึ่งส่วนมากจะใช้ระบบทำบัตรสมาชิก 
เริ่มสร้างความสัมพันธ์กับตัวละครผู้เล่นท่านอื่น.
ผู้เล่นจะเริ่มสร้างความสัมพันธ์กับตัวละครที่มีผู้เล่นท่านอื่นควบคุมอยู่ โดยอาจเป็นเพื่อน พี่น้อง คนรัก ครอบครัว หรือแม้แต่ศัตรู
เริ่มสร้างเนื้อเรื่องของตัวละครตัวเอง.
เมื่อถึงจุดที่ต้องเปลี่ยนการเล่น เช่น การเข้าทำงานต่างๆ การแต่งงาน ผู้เล่นมักจะต้องวางแผนเป็นแบบ Day-to-Day เพราะหากไม่วางแผน เนื้อเรื่องที่กำหนดไว้ของตัวเองอาจเปลี่ยนไป หากไม่กำหนดก็จะเป็นไปตามเนื้อเรื่องที่เล่นร่วมกับผู้เล่นคนอื่นๆ แต่ไม่มีจุดหมาย
เมื่อต้องการยุติบทบาทตัวละคร.
เมื่อถึงจุดๆหนึ่งที่ผู้เล่นอาจอยากเปลี่ยนตัวละครใหม่ หรือ ต้องการยุติการเล่น มักจะใช้วิธีการ "ตาย" โดยกำหนดให้ตัวละครถึงแก่ความตายในรูปแบบต่างๆ ตามความสมัครใจของตัวเอง อาจเดินเนื้อเรื่องไปถึงการเป็นวิญญาณหรือการถือกำเนิดใหม่ได้ เป็นต้น
การโรลเพลย์อิสระ.
เมื่อขึ้นชื่อว่าการเขียนโรลเพลย์ หลายเว็บบอร์ด, คอมมูนิตี้ ก็มักจะมีการเปิดให้สมาชิกสามารถมีการโรลเพลย์อิสระ แต่บนความอิสระนั้นแน่นอนว่าหลายที่มักจะมีขีดจำกัดอยู่ เพราะถ้าปล่อยให้มีการโรลเพลย์อิสระจนมากเกินพอดี จะมีสมาชิกจำนวนหนึ่งที่เขียนโอเวอร์แอคติ้งอย่างมาก ดังนั้นหลายชุมชนโรลเพลย์จึงมักมีกติกาที่คล้ายคลึงกัน ดังต่อไปนี้ 
โรลเพลย์ในปัจจุบัน.
ในปัจจุบันโรลเพลย์ได้เป็นที่ฮิตในหมู่วัยรุ่นมากมาย แต่ก็ยังไม่ค่อยเป็นกระแสในคนไทยจำนวนมากยังมองเห็นเป็นเพียงของเล่นไร้สาระ ซึ่งได้ต่างกับตะวันตกโดยสิ้นเชิงที่เล่นราวกับเป็นอาชีพหนึ่ง ดังนั้นจึงได้เกิดโรลเพลย์แรกในประเทศไทย ที่มีการเล่นโรลเพลย์แล้วยังแลกรับของรางวัลต่างๆ ด้วยการสะสมแต้ม ซึ่งในอนาคตอันใกล้นี้โรลเพลย์อาจได้รับการยอมรับจากสังคมไทยมากขึ้น การเล่นโรลเพลย์ไม่เพียงแค่เล่นสนุก แต่เป็นได้ทั้งการฝึกพิมพ์หรือวาดภาพประกอบ และฝึกทางด้านความคิดในส่วนของช่วยให้สมองได้ทำงานอย่างมีประสิทธิภาพ 
และทางด้านกิจกรรมในแต่ละโรลเพลย์เองนั้นก็เชื่อได้ว่าแต่ละกิจกรรมของเหล่าโรลเพลย์ต่างๆ จะมุ่งเน้นในการพัฒนาทักษะไม่ว่าจะเป็นการวาดภาพ, ออกแบบ, การเขียนกลอน หรือ เรียงความ และ ฯลฯ เป็นต้น ซึ่งค้นหาโรลเพลย์ต่างๆเหล่านี้ได้ง่ายหากเป็นโรลเพลย์แบบเปิด และบางโรลเพลย์ก็เป็นโรลเพลย์แบบปิดจึงอยากเข้าหายาก
ประวัติศาสตร์โรลเพลย์.
ในประวัติศาสตร์เป็นเวลากว่าหลายพันปีแล้ว ที่การละเล่นโรลเพลย์ได้มีการบัญญัติออกมาเป็นกฎหมายใหม่ โดยมีทั้ง ชาวโรมัน, ชาวฮั่น (จีนโบราณ) และ ชาวยุโรปยุคกลาง เพื่อส่งเสริมให้ประชาชนมีความสุขกับการละเล่นในรูปแบบที่ทุกคนจะสามารถแสดงออกมาในบทบาทสมมติ ซึ่งในยุคโบราณนั้น ดูเหมือนว่าความบันเทิงจะเป็นเหมือนวัตถุประสงค์หลักของการละเล่นเหล่านี้ ในประวัติศาสตร์ได้มีการออกบัญญัติกฎหมายอีกครั้งในช่วงรัชสมัยศตวรรษที่ 20 เพื่อให้การละเล่นนี้ถูกมองในฐานะ "งานอดิเรก"
ย้อนกลับไปหลังประเพณี  Commedia dell'Arte ของศตวรรษที่ 16 ซึ่งมักมีการเปิดให้เล่นบทบาทสมมติในโรงละคร Improvisational แต่ทว่าในปัจจุบันโรงละคร Improvisational ได้เริ่มต้นเปิดคลาสเรียนพิเศษ "เกมละคร" ของ Viola Spolin และ Keith Johnstone ในปี ค.ศ.1950,  Viola Spolin ซึ่งเป็นหนึ่งในคณะผู้ก่อตั้งละครตลกชื่อดังใน Second City ได้ออกมายืนยันแล้ว่าการเล่นเกมประเภทนี้ช่วยส่งเสริมการออกกำลังกายของเธอ และพวกเขาได้มีส่วนร่วมในการเล่นบทละครสมมติตั้งแต่ปี ค.ศ.1946 เธอถือได้ว่าตัดสินใจได้ถูกต้องว่าเป็นบทละครโรลเพลย์ที่มีการฝึกซ้อมของนักแสดงหรือการละเล่นบทบาทของนักแสดงเหล่านั้น แต่ตอนนี้หลายคนได้ใช้เกมของเธอเพื่อความบันเทิงในครอบครัวหรือหมู่เพื่อน
โรลเพลย์อาณาจักร.
อะไรคือโรลเพลย์อาณาจักร?
โรลเพลย์อาณาจักร จัดเป็นองค์ประกอบโรลเพลย์ที่ซับซ้อนและยุ่งยากอย่างมาก เพราะถ้าวางระบบไม่ดี อาณาจักรจะล่มตั้งแต่ต้น ซึ่งโรลเพลย์อาณาจักรไม่เหมาะกับการจับกลุ่มโรลเพียง 5-10 คน แต่เหมาะกับการเปิดรับคนใหม่ๆและสังคมใหม่ๆ รวมไปถึงมิตรภาพใหม่ที่จะรอคุณอยู่
โรลเพลย์อาณาจักรจัดเป็น RPG เต็มรูปแบบ ซึ่งผู้สร้างอาณาจักรต้องมีความรู้และความสามารถเพียงพอในการบังคับใช้กฏของตนเองกับผู้เล่น และส่วนใหญ่จะมีกฏเป็นของตัวเองซึ่งจะแตกต่างกับโรลเพลย์ทั่วไปอย่างสิ้นเชิง
โรลเพลย์ชนิดนี้มีเนื้อเรื่องเป็นของมันเองเฉพาะ ซึ่งผู้สร้างจะเดินเนื้อเรื่องเป็นรายเดือนหรือรายสัปดาห์ โดยอาจมีส่วนร่วมกับการเดินเนื้อหานั้นด้วย แต่การเดินเนื้อหาของโรลชนิดนี้จะไม่แน่นอน อย่าคาดหวังอนาคตด้วยตัวเอง เพราะเนื้อหาสามารถปรับเปลี่ยนได้ตามสถานการณ์ของตัวกลุ่ม
องค์ประกอบโรลเพลย์อาณาจักร.
โรลเพลย์อาณาจักรจะมีองค์ประกอบหลัก ดังนี้
สถานที่ในที่นี้คือสถานที่ตั้งอย่างเป็นทางการในเว็บไซล์หรือเว็บบอร์ด ไม่ใช่กลุ่มหรือชุมชน
ผู้นำของโรลเพลย์อาณาจักรจะมีอำนาจเต็มในการจัดการใดๆเกี่ยวกับโรลเพลย์นั้นๆ
โรลเพลย์อาณาจักรจะมีระบบพื้นฐานคือ กฎหมาย, บัตรสมาชิก, สถานที่ทำการรัฐบาล, จุดแลกเปลี่ยนพันธมิตรระหว่างกลุ่ม, พื้นที่สนทนา
เพื่อให้สมบทบาท มักจะมีองค์ประกอบอื่นๆร่วม เช่น ภาพสถานที่ วิว บทบรรยาย และประวัติศาสตร์
กฎของการเล่นโรลเพลย์อาณาจักร.
ทุกอาณาจักรจะมีกฎเป็นของตัวเองและบังคับใช้เฉพาะคนของตัวเอง (อาจรวมไปถึงคนของตนที่ไปทำผิดที่กลุ่มอื่นซึ่งเป็นพันธมิตรกับกลุ่มของตนเอง แต่กฎหลักๆที่ยึดถือกันคือ
โดยเฉพาะกลุ่มที่ใช้รูปภาพและบทความที่เป็นของตนเอง เพราะนั่นคือการละเมิดลิขสิทธิ์อย่างชัดเจนที่สุด และมีสิทธิถูกฟ้องร้องตามกฎหมายโดยเจ้าของกลุ่มนั้นๆ
 ก็ไม่ควรทับเส้นกัน เช่น หากมีคนเปิดอาณาจักรอังกฤษ คุณก็ไม่ควรไปเปิดทับเขา ควรไปเปิดเป็นชื่ออื่น เพื่อความหลากหลายในวัฒนธรรม ไม่ควรเปิดทับพื้นที่กัน (ซึ่งผู้เปิดพื้นที่ต้องคำนึงถึงใจเขาใจเราว่าถ้ามีคนย่ำยีเราแบบที่ทำอยู่นั้นมันจะเป็นการไม่ให้เกียรติกันอย่างมาก หากเป็นไปได้ไม่ควรเปิดทับกัน แต่ควรไปร่วมมือกันเสียจะเป็นทางออกที่ดีที่สุด)
 เช่น เมื่อมีดาร์กแลนด์แล้ว สร้างกลุ่มแบล็กแลนด์ โดยใช้การทับชื่อ และคัดลอกรูปแบบไปเป็นของตนเอง แต่เปลี่ยนภาพ เปลี่ยนบทความ นี่ก็ถือว่าไม่ให้เกียรติกัน
อย่าหัวหมอ 
บางอย่างในโรลเพลย์อาณาจักรเป็นเรื่องละเอียดอ่อน เช่น เรื่องสถานที่สำคัญ หรือเรื่องของประวัติกลุ่ม และโดยเฉพาะ สถานที่ที่ตนเองเป็นผู้สร้างโดยรับคำสั่งแอตมิน อย่าพยายามหัวหมอเคลมว่า "ฉันทำก่อน" "ฉันคนเขียน" "ฉันคนสร้าง" เพราะคุณสร้างมันด้วยชื่อของอาณาจักร คุณไม่ได้ทำเพื่อแอตมิน แต่คุณทำเพื่อตัวโรลเพลย์ เมื่อคุณออกไปแล้ว ทุกอย่างที่คุณทำจะตกเป็นของตัวโรลเพลย์ ซึ่งเจ้าของกลุ่มไม่มีสิทธินำไปใช้ที่อื่นเว้นแต่ในโรลเพลย์นั้น
 บางอาณาจักรมีความบาดหมางซึ่งกันและกันอยู่แล้ว อาจมาจากสภาวะการเมือง หรือ การสนับสนุนบุคคลที่กระทำความผิดของอาณาจักร (โดยคิดแค่ว่าเล่นกัน) แต่ผู้ถูกกระทำเขาไม่คิดว่ามันแค่นั้น ฉะนั้นแล้ว อย่าพยายามชักศึกเข้าบ้านตัวเอง (เคยมีเรื่องราวใหญ่โตจนลามไปนอกโรลเพลย์ จนเป็นคดีความกันมาแล้วเพราะเรื่องการชักศึกเข้าบ้าน) หากไม่พอใจก็เลิกเล่นไปดีกว่าหาเรื่องใส่ตัว (บางคนถึงกับไม่มีที่ยืนกันเลยทีเดียวถ้าทำแบบนี้)
 บางโรลเพลย์มีแอตมินเป็นสิบคน แต่ทำงานเพียงคนเดียว ที่เหลือทิ้งงานของตัวเอง (อาจบอกว่าไม่ว่างซึ่งก็น่าเห็นใจ) แต่จงอัพเดทตัวเองอย่างสม่ำเสมอ อย่าปล่อยงานทิ้งไว้ (หากไม่ว่างทำก็ควรอัพเดทงานเล็กน้อยเพื่อแสดงให้เห็นถึงการเคลื่อนไหวของตัวเอง) เพราะถ้าหากผู้สร้างเขาต้องการเปลี่ยนแอตมิน เขาจะสลับตำแหน่งทันทีเพราะเป็นสิทธิของเขา และคุณถึงจะสร้างงานไว้ คุณก็อย่าใช้สิทธิพิเศษนั้นทวงตำแหน่งคืน เพราะคุณทิ้งงานของคุณไปแล้ว
 เช่น การเปลี่ยนแปลงสถานที่โดยไม่ได้รับอนุญาต การปรับแต่งเนื้อหาโดยไม่ได้รับความเห็นชอบ หรือการทำลายพื้นที่โดยไม่ได้รับอนุญาต และ การใช้อำนาจแอตมินของตนเองกดขี่ผู้อื่น เป็นต้น
มีโรลเพลย์อาณาจักรอยู่ 6 อาณาจักร โดยทั้ง 6 อาณาจักรนี้ปกครองและมีรูปแบบของโครงสร้างคล้ายกัน แต่จะต่างกันที่ระบบการปกครองและวัฒนธรรม ซึ่งเป็นโรลเพลย์กลุ่มอาณาจักรที่ถือได้ว่าใหญ่ที่สุดในโลกโรลเพลย์ในประเทศไทยก็ว่าได้ เพราะทั้งหกอาณาจักรเกี่ยวข้องกันทั้งหมดและรวมเป็นกลุ่มเดียวกัน ซึ่งจะจำแนกดังนี้
ราชอาณาจักรดาร์กแลนด์.
เป็นดินแดนจำลองที่ใช้วัฒนธรรมร่วมสมัยแบบยุคกลางกอธิกและเรอเนสซองซ์(ฟื้นฟูศิลปวิทยาการ) แต่เป็นด้านมืดของยุคนั้น โดยเนื้อเรื่องเป็นดินแดนที่เต็มไปด้วยสิ่งมีชีวิตเหนือธรรมชาติ ดินแดนอันน่าหลงไหลและต้องมนตรายุคกลาง รวมไปถึงศิลปะแบบดาร์ก และวัฒนธรรมแบบดาร์กอีกด้วย โดยดาร์กแลนด์ก่อตั้งในปี 2010 เดิมปกครองโดยรูปแบบสมาพันธรัฐ มี 7 รัฐ 3 ผู้นำ แต่ในปี 2013 ก็ได้ปรับเปลี่ยนให้มีการปกครองด้วยระบบฐานันดรศักดิ์ แบ่งเป็น 7 แคว้น มีดยุกและดัชเชส 7 คน อยู่ภายใต้นามของแกรนดัชเชสนัวร์แห่งดาร๋กแลนด์ โดยมีแกรนดัชเชสบลูโรส ไดซิเซส เป็นผู้บริหารงานสูงสุด มี หุ่นไล่กา เป็นนายกรัฐมนตรี โดยภูมิภาคยึดตามแผนที่โลกคืออาณาบริเวนตั้งแต่คาบสมุทรยูคาทัน ทะเลแคริบเบียน และตอนเหนือของอเมริกาใต้ 
ปัจจุบันถือว่าเป็นโรลเพลย์อาณาจักรที่ใหญ่ที่สุดในเว็บไซล์เด็กดีดอตคอม โดยดาร์กแลนด์เป็นกลุ่มโรลเพลย์กลุ่มแรกที่นำการเลือกตั้งพรรคการเมืองและจำลองทั้งระบบการบริหารประเทศเข้าสู่ระบบการเล่นโรลเพลย์ และยังเป็นอาณาจักรแรกที่มีโรงเรียนสอนวิชาการของตัวเองโดยตรง 
สมาพันธรัฐพระจันทร์เสี้ยว.
เป็นดินแดนจำลองยุคเส้นทางสายไหมและเส้นทางเดินเรือมาบรรจบกัน และยุคแห่งความรุ่งเรืองของรัฐอิสลามในตะวันออกกลาง (อาจจะมาจากเกมส์อัสแซสซินส์ครีด) โดยในเนื้อเรื่องจะเป็นเมืองที่ซ่องสุมโจรทะเลทรายและโจรสลัดต่างๆ มีรูปแบบออกเป็นแนวสถานที่พักผ่อนและโรงเตี้ยมแบบตะวันออกกลาง ก่อตั้งในปี 2010 ใช้ระบบเผด็จการ (แต่อ้างว่าใช้ระบบประชาธิปไตย) มีผู้นำของโจรทะเลทรายชื่อ ลี ยูอัน และผู้นำโจรสลัดชื่อ แบล็กโกล์ฟ ภูมิภาคยืดตามแผนที่โลกคือบริเวนชายฝั่งของเมดิเตอเรเนี่ยน(ประเทศเลบานอน) มีจำนวนสมาชิกเป็นลำดับสองรองจากดาร์กแลนด์
ราชอาณาจักรเวล.
ดินแดนจำลองแห่งศาสนาเวล (รูปแบบโครงสร้างเดียวกับศาสนาคริสต์แต่นับถือแมว) เป็นดินแดนสร้างขึ้นใหม่ในปี 2012 ภายหลังจากการล่มสลายของจักรวรรดิบริทคิง- เพาโลเนีย ในระหว่างสงครามยุโรปกับรัสเซีย (ปัจจุบันคือเครือจักรภพดราโกรนัส) ในปี 2012 ซึ่งเป็นดินแดนค่อนข้างมีระบบแบบจักรวรรดิอังกฤษ ใช้ระบอบกษัตริย์แบบรัฐสภาศาสนา เป็นระบอบการปกครองสูงสุด ปกครองโดยราชวงศ์บาทรอเลนเซีย มี จักพรรดิกิลเบิร์ต จี.บาทรอเลนเซีย เป็นทั้งประมุขศาสนจักรและประมุขประเทศ โดยมักจะเชิดหุ่นจักรพรรดิอยู่ภายหลังบัลลังก์ ภูมิภาคยึดตามแผนที่โลกคือหมู่เกาะอังกฤษ และทวีปอเมริกาเหนือทั้งหมด มีสมาชิกเป็นลำดับสามรองจากดาร์กแลนด์
เครือจักรภพดราโกรนัส.
ดินแดนจำลองยุคปฏิวัติอุสาหกรรมร่วมสมัยและสงครามโลกสองครั้ง (1789-1945) โดยเป็นช่วงที่การทหารกำลังเฟื่องฟูที่สุดในช่วงยุค เนื้อเรื่องเป็นจักรวรรดิที่กระหายอำนาจและดินแดน ศิลปะและวิทยาการแบบยุคปฏิวัติอุสาหกรรมและการทหาร รวมไปถึงการล่าอาณานิคม การขยายตัวของอำนาจทางการเมือง ศาสนา และวัฒนธรรมในรูปแบบยุโรปา ก่อตั้งในปี 2010 ในนามของราชสำนักกรุงเซนต์ปีเตอร์สเบิร์ก และเปลี่ยนมาถึงสามยุคจนถึงยุคปัจจุบันที่ใช้ชื่อเครือจักรภพดราโกรนัส โดยเป็นโรลเพลย์อาณาจักรที่ค่อนข้างกดดัน และมีอำนาจทางการเมืองสูงมาก หลายต่อหลายกลุ่มโรลเพลย์อาณาจักรต้องพบจุดจบลง หรือต้องเปลี่ยนแปลงตัวเองเพื่อความอยู่รอด เพราะนโยบายของจักรวรรดิที่ขยายอำนาจและช่วงชิงดินแดนอย่างไม่จบสิ้น 
โดยโรลเพลย์นี้ใช้ระบบการปกครองแบบจักรวรรดินิยมคาบกับเผด็จการทหาร ปกครองโดยจักรพรรดิอามันโดเป็นพระประมุขสูงสุดของจักรวรรดิทั้งเจ็ดต่อจากจักรพรรดิวิคเตอร์ (ออสเตรีย ปรัสเซีย รัสเซีย สเปน ออตโตมัน โครกูยอ และอังวะ) มี อเล็กซิส - ลิลิธ บรันเดนบรูกส์ เป็นมหาอุปราช และดรากิออน อิลิคเทรียน อีเทอร์นอลเลี่ยน เป็นอัครมหาเสนาบดี ภูมิภาคยึดตามแผนที่โลกคือคาบสมุทรเกาหลี เอเชียตะวันออกเฉียงใต้ ยุโรปทั้งหมด เอเชียไมเนอร์ และบางส่วนของตะวันออกกลาง มีสมาชิกน้อยที่สุดในบรรดาโรลเพลย์อาณาจักร เนื่องจากเป็นระบบเกมกระดาน 
ดราโกรนัสยังเป็นอาณาจักรโรลแห่งแรกและแห่งเดียวที่ใช้ระบบการบริหารแบบจักรวรรดิเต็มรูปแบบ โดยแบ่งเป็นสามสภา คือสภาอิมพีเรียล สภาบริหารราชการ และสภากลาโหม อีกทั้งมีการเรียงตำแหน่งเสนาบดีและทหารอย่างเต็มรูปแบบ และเป็นโรลเพลย์แห่งเดียวที่ใช้ "การต่อเนื้อเรื่อง" เพื่อใช้ทำสงครามระหว่างกลุ่ม 
เมืองวิคตอเรีย.
ดินแดนจำลองแห่งการพักผ่อนและการผ่อนคลายอย่างสนุกสนานและรื่นเริงที่สุดในบรรดาโรลเพลย์อาณาจักร สร้างขึ้นในปี 2011 ก่อนจะร้างไปในปี 2013 ถือว่าเป็นโรลเพลย์อีกกลุ่มหนึ่งซึ่งสร้างความทรงจำดีๆให้กับหลายต่อหลายคน ปัจจุบันตัวกลุ่มยังคงอยู่ แต่ไม่มีการเปลี่ยนแปลงพัฒนาใดๆอีกต่อไป มี "แลนซาล๊อธ ดี.ออกัส คิม" เป็นผู้นำของเมือง ภูมิภาคตามแผนที่โลกคือเดนมาร์ก มีสมาชิกเป็นลำดับที่ห้ารองจากดาร์กแลนด์
อาณาจักรแฟนตาซี.
ดินแดนจำลองแห่งจินตนาการคล้ายคลึงกับดาร์กแลนด์แต่ระบบต่างๆนั้นไม่สมบูรณ์ แต่มีจำนวนสมาชิกลำดับที่สี่ของโรลเพลย์อาณาจักรเว็บเด็กดี มีชาร์ลาส เซฟไฟร์ เป็นผู้ก่อตั้งและผู้นำ ปัจจุบันอยู่ในระหว่างการพัฒนาอย่างต่อเนื่อง
โรลเพลย์สถานศึกษา.
เมื่อพูดถึงโรลเพลย์สถานศึกษานั้น ก็เห็นจะไม่พ้นการศึกษาในตำนานที่ทุกคนอยากเข้าไปเรียน นั่นคือโลกเวทมนตร์และจินตนาการ ซึ่งรูปแบบโรลเพลย์นี้จะต่างกันออกไป มีผู้บริหาร คณะอาจารย์ และนักเรียน ส่วนตัวสถานที่ก็มักจะเป็นภายในสถานศึกษา ซึ่งกลุ่มโรลเพลย์การศึกษานั้นก็มีขนาดใหญ่เช่นกัน โดยยกตัวอย่างเช่น
โรลเพลย์ยุทธภพ.
เมื่อพูดถึงโรลเพลย์ยุทธภพแล้ว หลายคนมักนึกถึงหนังจีนกำลังภายในทั้งหลายที่ใช้วิถีชีวิตอยู่ในยุคสมัยราชวงศ์จีนโบราณ วิชาตัวเบาเหาะเหินเดินอากาศ การต่อสู้ด้วยกำลังภายใน หรือแม้แต่การใช้ยาพิษ โดยยกตัวอย่างเช่น
Wulin World.
เป็นดินแดนที่ถูกสร้างเป็นโลกคู่ขนาน ที่ใช้เนื้อเรื่องใหม่โดยผสมผสานประวัติศาสตร์บางส่วน เรื่องราวที่เกิดขึ้นในยุคสมัยราชวงศ์ฮั่นตะวันตก จักรพรรดิมหาราชฮั่นอู่ตี้ทรงปกครองแผ่นดิน ยุคที่เกิดเส้นการค้าสายตะวันตกอย่าง "เส้นทางสายไหม" โดยเมื่อกองทัพราชสำนักต้องรับศึกภายนอกปกป้องแผ่นดินเกิดจากชนเผ่าจากท้องทุ่งหญ้าทางตอนเหนือ แผ่นดินภายในกลับเกิดความโกลาหลวุ่นวายขึ้น มีใครบางคนปลุกปั่นผู้คน ชาวยุทธ์ทั่วแผ่นดินก่อความวุ่นวายในแถบทางใต้ของแผ่นดินฮั่น ตัวคุณจะเป็นเหมือนผู้กล้ารุ่นใหม่ที่ออกท่องยุทธภพ โดยเริ่มตั้งแต่ก้าวเท้าออกจากบ้าน ไปจนถึงการสร้างฐานะ หรือฝึกปรือวรยุทธ์จากเหล่ายอดฝีมือแห่งบู๊ลิ้ม
โรลเพลย์จากภาพยนต์หรือนิยาย.
Star Wars The New Republic.
เป็นกาแลกซี่อันไกลโพ้นที่สร้างจำลองขึ้นเสมือนคุณได้เข้าไปโลดแล่น ผจญภัยในจักรวาล Star Wars โดยนักเดินทางจะเริ่มต้นตั้งแต่เป็นชาวดาวต่างๆ ในกาแลกซี่ และสั่งสมประสบการณ์ เก็บออมเงินทอง ไปสู่การเลื่อนเข้าสู่วงการอาชีพ ไม่ว่าจะเป็น นักล่าค่าหัว, เจได, และ ฯลฯ อีกมากมาย ในจักรวาล The New Republic จะดำเนินเนื้อเรื่องในช่วงรอยต่อหลังภาค 8 ผ่านมา 20 กว่าปี ภัยที่ซ่อนเร้นจากกลุ่มปฐมภาคีที่กระจัดกระจายปทั่วกาแลกซี่หลังพ่ายแพ้กลุ่มต่อต้าน เรื่องราวการผจญภัยของผู้เล่นจะเลือกได้ว่าจะเปลี่ยนจากเจไดหันเหเข้าสู่ด้านมืดแห่งพลังหรือไม่ อีกทั้งโรลเพลย์นี้ยังนับว่าเป็นโรลเพลย์แรกในไทยที่มีการนำระบบสะสมแต้มแลกรางวัล โดยสามารถหาแต้มได้จากการเล่นและเข้าร่วมกิจกรรม